text stringlengths 4 210 |
|---|
ifwe ilyo twaliko twalelongana na ba ucz |
twatwalilile ukucita ifyo pamwaka umo mpaka ilyo twaimike ulukuta ululipo ilelo palya ulwa chozi cmml church |
pali nomba ifintu naficinja sana |
pantu ifilonganino fya ba pentecost |
ba new apostolic church ne cilonganino icinono ica ba baptist fyalitendeka umulimo nafyo |
pakwiminika icilonganino mwacitile shani |
mukwai kwali kensha we shitima na umbi uwaishile uyo uwalelongana kale ku christian brethren |
panuma yakulongana na ba ucz pamwaka umo twasuminishenye fwe ndupwa shibili ukuti tutendeke ukulalongana pa lwesu |
neci cali mu mwaka wa nineteen eighty four |
twatendeke ukulakumanina pe sukulu kabili no kulabila inganda ne nganda |
ici calengele abantu abengi ukwishiba ulwa ifwe ne cilonganino efyo caile cilekula |
catusendele inshita ukufika mu nineteen eighty six elyo mukubombela pamo na bena kristu ukufuma ku mpika twaishile lembesha icilonganino ukuti cileitwa mwishina lya christian brethren church |
ifi efyo cali kabili efyo twaishile kwata ne ncende iyo twakuulilepo kacikulwa akanono |
fintu nshi fimo ifyamwafwilishe ukufuntula umulimo |
ndetontonkanya ukuti ni bucishinka bwa bwina kristu ebwalengele ukuti twishibikwe ukuti twali abakosa muli bukapepa bwesu |
pa ncito ine namunyina uyo ali ni ngulube umo twali abaishibikwa mu kuipeela kwesu nga bena kristu abo abaiminina pakubombela shikulu na pa shancito apo twalebomba |
ici ecatwafwile pakubalilapo |
icabubili twali abaipeelesha kukubila te ku nganda ne ngandafye lelo twalesabankanya no tupepala twa mbila nsuma no kulanda ku bantu amashiwi yakwa lesa |
tatwaleya mu ncende sha mutali ico muli shilya nshiku shakubalilapo mu myaka ya mu nineteen eighty abekala calo abena chozi batumwene fwebabomfi abafumine kuncende shimbi muno zambia nga bamwisa |
tabaletupokelela mu mishi yabo na pa mayanda yabo |
kanshi twalebalolelafye pa nshita isho baleisa mu kushita ifintu ilyo ishitima lilepita elyo twaleba kumanya no kulanda nabo |
lelo nga ni mu mishi yabo mwena baletukaana no kututamfya |
bushe mwalikweteko ifintu fimo ifyakongwelako abantu pamo nga ukutambisha ubunkolanya nangu amabumba ukufuma kumbi ukwisa kukumwafwa mu mulimo |
mukwai tatwalebomfya ubunkolanya nangu ukubila kwa palwalala |
lelo ni panuma yakupita inshita ninshi ne cilonganino nacimikwa elyo twasambilishiwe amasambililo ya bukatanda |
lyena twalekwata ukubila kwa palwalala kabili nalyo line tatwali abakumanisha ifyakubomfya |
kabili kuti nalanda ukuti mu myaka yakubalilapo |
twalepitana nganshi icakuti takwaleba nokulapekanya ifintu ne ncito iyoo twalebomba tayaletushila inshita bwino iyakubombelamo imilimo yamusango uyu |
bushe mwalikwete abalemwafwilisha ukufuma muno zambia nangu kunse ya calo |
abakalamba bamo ukufuma ku malama mu kasama ilyo baumfwile ukuti natutendeka umulimo balishileko umuku umo nangu ibili |
ici cali cilonganino uko twalelongana muli shilya nshiku ilyo twafikile mu kasama |
nangu cibe ifyo ba munyinefwe ukufuma mu mpika balitutandalile pa nshiku shibili kabili balitwafwileko ne ndalama elyo na matafwali yakukuulila icilonganino |
kabili kwali no kulanshanya ukusuma mwisamba lya cimuti icikalamba icaba palya na nomba |
bushe cilepilibula ukutila icilonganino icikalamba kabili icisuma cilya mulonganinamo shino nshiku cakuulilwe na bena kristu abene |
ee consefye bena kristu ba mu chozi |
bushe kuli ifintu fimo ifyo mumwene ififwile fyabombelwa mu nshila imbi ilyo muleshimpa icilonganino cimbi |
kuti nabombela mu nshila imbi lelo ifingi twaibombele fye fwe bene |
pali ino inshita eko fili ifilonganino no tubungwe twa bena kristu utwafwilisha ifyo twingatemwa ukubomfya |
ico takwali na babomfi ba nshita shonse aba cilonganino ubuyantanshi bwaleshingashinga pantu twalebomba fye ilyo twakwata inshita yesu |
ndemona akuba ukubombela pamo na bena kristu bonse icilonganino nga calikuulile mu fyakwa lesa |
bushe ulupwa lwenu lwaciloseshe mwisa pakumona ukuti mwaitumpa mu kushimpa icilonganino |
ifyo natemwa lesa efyalenga ukuti mbe umufyashi kabili umulume uwatemwikwa |
no lupwa lonse lulatotela |
nomba abana no mwina mwandi limo limo balailishanya ukuti nshifwaya ukunsesha ukuya ku fifulo ifisuma |
pamulandu wakutemwa icilonganino ecalenga ukuti ningaba kulya |
pa nshita imo nalyeseshe lelo tafyabombele icakuti abakalamba ba ncito baseseshemofye bambi |
mulandushi ukalamba ba kambole balembele ici citabo kusungila abana kukula mutambi shimo shimo isha babemba nemitundu iimbi |
bushe abakale balembele intambi kwisa |
balesungila mumitima kashi umo nga afwa ninshi pafiita pafiitila imiti ikula impanga yonse na zambia pamufiitila |
kuti walwala insonkela bushe muntunshi winga lwala insokela |
bushe kapumpe balemwita ati shaani nakalanga micene |
londolola ico balemwitila ifyo |
pantu taishibe kufulwa lyonso wena alesekafye inshita yonse |
bushe kapumpe aloseshe mwi pakutila nshatalile ansesesha umwaume ubukushi |
nshatalile andala no mwanakashi |
fifwani finga kapumpe aikele necisungu cakwe |
bushe kapumpe aupillwe kuli ani kuli kasaaka uwafumine ku mpanda |
lumbula amalwele kasaaka aleposha |
imica intanda bwanga ikando nefifuba fya mankowesha |
bushe umwana nga ali kubupofu nishi ali shani |
bushe abaice nga bali kubwaice babula imisango kwi |
ukufuma kubafyashi babo eko bakopa ifyapala ukubumba inongo ukuluka imiseke |
bushe umwaice uwinga shishita wamusango shaani |
ni ulya uuba cimbwi atemwa mukolwe nga balebuta nabanakwe |
amansansa cinshikubuta umo abaice bapashanya abafyashi babo |
milandunshi imo iyo baleshinina nacisungu |
nga aba nakaso |
nga aba na ubututulume |
nga alitalama |
nga aba nemiponto nangu umusalula |
cinshi balecingilila nacisungu mubutanda ngabali kumumana |
pakumulanga ifyo afwile acingilila icisungu cakwe |
ciimo nokutantala paminwe yabamaayo ilyo bekatene amaboko kulanga ifyo afwile ukucenjela necisungu cakwe ngafilya umuntu aceenjela nga aleyabuka umumana |
mulandu nshi balefwaila nacisungu ukunina umufungo ukulosha amatako ku muulu umutwe panshi |
pakumulanga ukuti nomba incite aingilamo iya buna cifyashi yakosafye nga ukuninina umuti naulosha umutwe panshi |
lwimbonshi baleimba apa fulwe tanina leelo nanina kumukolobondo |
bushe ulu lwimbo lulolele mwi mucingilileni maayo ee mucingilileni naine nyina alincingilile |
ekutila ifi fyacitika tewe fyabalilapo ukucitikila naifwe fyalitucitikile na banoko kumo |
finshi beshibilako ati umukashana nakula |
amaso yalamena pacinena |
amabele yalafuma |
nangu bapokelela abantu abakufuma ukutali kano fye babalange impanga yabo |
balafumya na bantu ukutali sana pakuti bese babawamishe impanga yabo pantu kwabo ekwikoshi |
taboomfwa insoni sha mpanga yabo pantu nangu impofu e noko tabaikana uobe e obe uwamubiyo te obe |
nangu twingaya ku bulaya na mufyalo fya tupinda twalekana kanofye tukatontokanye ati nikwabene te mpanga yesu |
eico apo waiikala apo wafyalilwa epabukulu bwa mpanga yobe |
balibiika imitima yabo pa mpanga yabo |
naifwe katuipele pa mpanga shesu katuleke ukukumbwa ifyabene no kusuula ifyesu |
katupambane mukuwamya impanga shesu katuwamye apo twaba noto twabanato |
icilye fupa cilekatilila |
cila nshita ilyo tulya ifupa nangu ukukolokota ifupa tulaba natuikatilila pakuti lipona lilatelela |
abafyashi tabalaba ukweba umwana bapeela ifupa ukuli umunofu ukuti alingile ukulikatilila pantu ngalyaponena panshi lileba nobucafu |
no mwana nao alalikwatilila bwino |
ilipinda liladondolola ifingi |
umuntu ngakobekela umwanakashi afwile aposeko amano ngalabako lwakwe bakamupokolola umwanakashi kuli umbi |
no muntu onse afwile ukubika amano ku cintu ico alefwaya |
kabili abikeko no mute pakuti epanya necili mu minwe yakwe |
moneni ifyo ba katumbi naba katumba tabalekelela kwi fupa balyako |
cila nshita muleumfwa ati bali kwa kashobwe bali kwa mpweto bali kumabala yabo bali muncito shabo |
umusango batemwishamo kashobwe na mpweto wakupapa pantu emafupa yabo |
Subsets and Splits
No community queries yet
The top public SQL queries from the community will appear here once available.